Tuintam, ADVENTNI IZLETI Z GORIŠKE

🎄 ADVENTNI GRADEC IN ČOKOLADNICA 🎄 🎁
ODHODI V SOBOTO: 28.11., 19.12.2026  
Odhod iz različnih krajev po Sloveniji v jutranjih urah. Vožnja mimo Celja in Maribora, kjer se nam pridružijo še preostali potniki na avstrijsko Štajersko kjer stoji prava tovarna čokolade. Z žlico se bomo po želji (doplačilo ob prijavi) sprehodili med številnimi vrstami čokolade in prav vsako bomo lahko tudi poizkusili. Prava nebesa!  Po ogledu, ki traja približno uro in pol se bomo podali v Gradec, avstrijsko štajersko prestolnico. Čudovito mestno jedro je vključeno na Unescov seznam kulturne dediščine. Sprehodili se bomo po Glavnem trgu do frančiškanske cerkve, deželne hiše, mestne farne cerkve, katedrale, mimo številnih muzejev in pomembnih kulturnih stavb. Po želji se bomo lahko povzpeli na grajski hrib, od koder se odpira prelep pogled na mesto. Videli bomo urni stolp, simbol mesta, ki  se mogočno dviga nad starim mestom. Privoščili si bomo nekaj prostega časa za osvežitev med božičnimi stojnicami. Pozno popoldan povratek proti domu, prihod v večernih urah.
CENA: 50 EUR na osebo – odhod iz Nove Gorice ( Mercator Center Kromberk ) in Ajdovščine
CENA VKLJUČUJE: prevoz s turističnim avtobusom po programu, cestnine in cestne pristojbine, morebitne parkirnine, zunanje oglede po programu, slovensko spremstvo, organizacijo izleta, DDV.
MOŽNA DOPLAČILA OB REZERVACIJI: vstopnina s pokušino čokolade: odrasli 23,90 €; najstniki 11–17 let 19,90 €; otroci 6–10 let 14,90 €; otroci 4–5 let 7,90 €; otroci 0–3 let brezplačno.
OBVEZNO DOPLAČILO ZA MANJŠO SKUPINO: od 36 - 44 potnikov: 12 €, od 25 do 35 potnikov: 24 €.
ADVENTNI IZLET V GRADEC IN ČOKOLADNICO ZOTTER 
⭐ ODHODI V SOBOTO: 12.12., 19.12.2026    🎄
Zbudili se bomo v jutro pričakovanj in se odpravili na nepozaben enodnevni izlet v Gradec. Najprej bomo obiskali čokoladnico Zotter Schokolade, kjer bomo uživali v vonju in okusu čokolade. Po sladkem ogledu sledi vožnja do mesta Gradec. Sprehodili se bomo po simpatičnem mestnem središču ter se spoznali z mestnimi znamenitostmi kot so: grad Schlossberg in Uhrturm, Katedrala sv. Egidija, itd. Naš ogled se bo zaključil ob deželnem dvorcu, kjer bomo občudovali slavne ledene jaslice, ki so del tradicionalne adventne okrasitve mesta. Dan bomo zaključili z obiskom božičnih stojnic, kjer bomo okrepčali dušo in telo ter si privoščili zadnje utrinke tega čarobnega izleta. Povratek ob 19:00.
CENA: 89 EUR na osebo – odhod iz Nove Gorice ( avtobusna postaja ) in Ajdovščine

CENA VKLJUČUJE: avtobusni prevoz na omenjeni relaciji, strošek cestnin, parkirnin, voznikov, vstopnina v čokoladnico Zotter, vodnik na poti, zunanje oglede po programu, strošek organizacije in davkov. V primeru, da bo prijavljenih manj kot 35 potnikov, si turistična agencija pridržuje pravico, da lahko izlet odpove. MOŽNA DOPLAČILA: Turistično zdravstveno zavarovanje Coris, riziko odpovedi v primeru bolezni, doplačilo za sedež v prvi vrsti na avtobusu 20 €/osebo, doplačilo za sedež v drugi in tretji vrsti na avtobusu 10 €/osebo.
OTROŠKI POPUST: do 3 let: 22 € popusta, od 4 do 5 let: 15 € popusta, od 6 do 10 let: 9 € popusta, od 11 do 17 let: 5 € popusta.
🎄 ADVENTNI KITZBUHEL 🎄
ODHODI V SOBOTO: 28.11., 12.12.2026⭐
V jutranjih urah se bomo iz različnih krajev v Sloveniji odpravili proti Avstriji, do Kitzbühela. Odpravili se bomo na sprehod po tem mondenem zimsko-športnem letovišču, ki je stisnjeno pod svetovno znan Petelinji greben, kjer poteka slavna, najbolj nevarna tekma za svetovni pokal v alpskem smučanju. Mestece velja za eno najbolj slikovitih in tipičnih na Tirolskem. Alpska arhitektura, bogata kulinarična ponudba ter domačini v irhastih hlačah in dirndl so prava paša za oči. Nekaj prostega časa bo tudi za samostojno pohajkovanje. Pot bomo nadaljevali v smeri letoviškega mesta Zell am See, ob enem najlepših alpskih jezer, ki je obdano s številnimi znanimi vršaci. Mesto odlikuje slikovita narava in zimski alpski utrip. Ogledali si bomo cerkev Sv. Hipolita, Grad Rosenberg (mestna hiša), Ferry Porsche Kongresni center Zell am See, Casino Zell am See. Po ogledu bomo imeli še dovolj prostega časa za samostojne oglede, božično-novoletne nakupe ali za prigrizek na bogato obloženih prazničnih stojnicah. Pozno popoldne se bomo odpravili prosti Sloveniji, kamor je predviden prihod v nočnih urah 
CENA: 68 EUR na osebo – odhod iz Nove Gorice ( Mercator Center Kromberk ) in Ajdovščine
CENA VKLJUČUJE: prevoz s turističnim avtobusom po programu, cestnine in cestne pristojbine, morebitne parkirnine, zunanje oglede po programu, slovensko spremstvo, organizacijo izleta, DDV.
OBVEZNO DOPLAČILO ZA MANJŠO SKUPINO: od 36 - 44 potnikov: 10 €, od 25 -  35 potnikov: 20 €.
🎄 ADVENTNA VERONA 🎄
⭐ ODHODI V SOBOTO : 28.11., 5.12., 12.12., 19.12., V NEDELJO 20.12.2026
V jutranjih urah se bomo iz različnih krajev v Sloveniji odpeljali proti Italiji.  Med potjo bomo naredili postanek za jutranjo kavo in nadaljevali z vožnjo mimo Padove vse do Verone, kamor bomo prispeli v dopoldanskem času. Po prihodu ogled Verone, pravljičnega mesta romantike, šarma in zaljubljencev. Sprehodili se bomo po starem mestnem jedru, si ogledali trg Bra s slovito rimsko areno, pokukali kje se nahaja Julijin balkon, videli trg Erbe s tradicionalno tržnico, Gosposki trg in grobnico nekdanjih vladarjev Schaglierijev. Sprehod bomo zaključili na predbožičnem sejmu, kjer se nahajajo številne stojnice in kjer se bomo lahko pogreli s kozarčkom kuhanega vina ali čaja. Prosti čas za samostojne oglede in nakupe do odhoda. Pozno popoldan se bomo odpravili proti domu, kamor bomo prispeli v nočnih urah.
CENA: 49 EUR na osebo – odhod iz Nove Gorice ( Mercator Center Kromberk ) in Ajdovščine
CENA VKLJUČUJE: prevoz s turističnim avtobusom po programu, cestnine in cestne pristojbine, morebitne parkirnine, zunanje oglede po programu, slovensko spremstvo, organizacijo izleta, DDV.
OBVEZNO DOPLAČILO ZA MANJŠO SKUPINO: od 36 - 44 potnikov: 16 €, od 25 - 35 potnikov: 32 €.
🎄 ADVENTNI IZLET V VERONO, SIRMIONE 🎄
ODHODI V SOBOTO: 28.11., 5.12., 12.12., 19.12.2026 🎁
Jutranja vožnja mimo Benetk do prve točke našega izleta Sirmioni, ki se nahaja ob obali Gardskega jezera. Kratek ogled mesta, nekaj prostega časa ter nato pot nadaljujemo proti Veroni, kjer si bomo ogledali: trg Bra s slovito rimsko areno, znameniti Julijin balkon, trg Erbe s tradicionalno tržnico, Gosposki trg ter grobnico nekdanjih vladarjev Scaligerijev. Prosti čas za samostojno raziskovanje mesta, nakupovanje  in ogled božično – novoletnega sejma. Predvidoma ob 19:00 odhod. Prihod v Slovenijo v poznih večernih urah.
CENA: 59 EUR na osebo – odhod iz Nove Gorice ( avtobusna postaja ) in Ajdovščine
CENA VKLJUČUJE: avtobusni prevoz na omenjeni relaciji, strošek cestnin, parkirnin, voznikov, vodnika na poti, zunanje oglede po programu, strošek organizacije in davkov.
MOŽNA DOPLAČILA: turistično zdravstveno zavarovanje Coris, riziko odpovedi v primeru bolezni, doplačilo za sedež v prvi vrsti na avtobusu 20 € /osebo, doplačilo za sedež v drugi in tretji vrsti na avtobusu 10 € /osebo.

ADVENTNI CELOVEC IN VRBSKO JEZERO
🎄Vključena ladjica po Vrbskem jezeru🎄 🎁
ODHODI V SOBOTO: 28.11., 5.12., 12.12., 19.12.2026
Odhod in vožnja proti Avstriji. Po prihodu v Celovec bomo dan pričeli s krajšim vodenim ogledom mestnega jedra, kjer si bomo ogledali Zmajev vodnjak, Novi trg ter staro mestno hišo. Po ogledu bo sledil prosti čas za sprehod med praznično okrašenimi božičnimi stojnicami, kjer boste lahko uživali v vonjih kuhanega vina, lokalnih kulinaričnih dobrotah in se podali po nakupih unikatnih daril. Po ogledu Celovce, se bomo zapeljali do Vrbske obale Velden, kjer nas bo pričakala pol-urna panoramska vožnja z ladjico z vključeno toplo pijačo. Po povratku v pristanišče v Veldnu se bomo sprehodili ob praznično osvetljeni jezerski promenadi, občudovali Adventno srce Vrbskega jezera in obiskali stojnice, ki pričarajo pravljično praznično vzdušje. Odhod iz Celovca ob 20:00.
CENA: 69 EUR na osebo – odhod iz Nove Gorice ( avtobusna postaja) in Ajdovščine
CENA VKLJUČUJE: prevoz po programu, ladjica po Vrbskem jezeru, slo vodenje, organizacija, in DDV.
MOŽNA DOPLAČILA: turistično zdravstveno zavarovanje Coris, riziko odpovedi v primeru bolezni, doplačilo za sedež v prvi vrsti na avtobusu 20 €/osebo, doplačilo za sedež v drugi in tretji vrsti na avtobusu 10 €/osebo.

🎄ADVENTNI ZAGREB 🎄
🎁 ODHODI V SOBOTO: 28.11., 5.12., 12.12., 19.12., V NEDELJO: 20.12.2026 ⭐
V jutranjih urah se bomo iz različnih krajev v Sloveniji odpeljali proti Hrvaški. Po prihodu v Zagreb, ki spada med najlepša in najbolj slikovita mesta v času adventa, si bomo ogledali glavne znamenitosti spodnjega in gornjega mesta. Sledil bo sprehod po najdaljši zagrebški ulici Ilici do znamenitega trga Bana Jelačića. Pot nas bo vodila do Markovega trga in cerkve Sv. Marka, simbola Zagreba, ter dalje do Banskih dvorov, kjer ima danes svoje prostore hrvaška vlada. V predelu Kaptol bomo videli mestno katedralo, ki velja za pravo neogotsko lepotico. Sledil bo prosti čas za samostojno pohajkovanje po predbožičnem sejmu. Zvečer se bomo odpravili proti domu, kamor bomo prispeli v nočnih urah.
CENA: 45 EUR na osebo – odhod iz Nove Gorice ( Mercator Center Kromberk) in Ajdovščine
CENA VKLJUČUJE: prevoz s turističnim avtobusom po programu, cestnine in cestne pristojbine, morebitne parkirnine, zunanje oglede po programu, slovensko spremstvo, organizacijo izleta, DDV.
OBVEZNO DOPLAČILO ZA MANJŠO SKUPINO: od 36 do 44 potnikov: 8 €, od 25 do 35 potnikov: 16 €.

ADVENTNI CELOVEC IN VRBSKO JEZERO
🎄Ladjica po Vrbskem jezeru po želji za doplačilo 🎄
⭐ ODHODI: SOBOTA 5.12., NEDELJA 13.12., NEDELJA 20.12.2026
V jutranjih urah se bomo z različnih krajev v Sloveniji odpeljali proti Avstriji. Vožnja do Celovca, prestolnice avstrijske Koroške. Prijeten božični vrvež  bodo pospremile bogate božične stojnice in vonj kuhanega vina in čaja. Videli bomo stari del mesta s središčem Alter Platz in zmajev vodnjak Lindwurmbrunnen. Božični sejem vsako zimo znova sprehod po mestu spremeni v romantično doživetje, na številnih stojnicah so na voljo adventne dobrote. Prosto za samostojne oglede in božično novoletne nakupe ali prigrizek na ulici. Pozno popoldne se bomo odpravili proti Vrbskemu jezeru do kraja Poreče, kjer se bomo vkrcali na ladjico (doplačilo) in zapluli do mesteca Vrba. Med vožnjo bomo občudovali praznično osvetljene vasice ob jezeru. Po pristanku sprehod skozi mestece Vrba, ki slovi  kot metropola ob Vrbskem jezeru in se v času adventa spremeni v romantično mesto angelov. Nekaj prostega časa in povratek proti domu. Prihod v poznih večernih urah.
CENA: 45 EUR na osebo – odhod iz Nove Gorice ( Mercator Center Kromberk ) in Ajdovščine
CENA VKLJUČUJE: prevoz s turističnim avtobusom po programu, cestnine in cestne pristojbine, morebitne parkirnine, zunanje oglede po programu, slovensko spremstvo, organizacijo izleta, DDV.
MOŽNA DOPLAČILA: vožnja z ladjico po Vrbskem jezeru 12 € (obvezna najava in plačilo ob rezervaciji!).
OBVEZNO DOPLAČILO ZA MANJŠO SKUPINO: od 36 do 44 potnikov: 8 €, od 25 do 35 potnikov: 16 €.
🎁 🎄PREDBOŽIČNI SALZBURG 🎄
ODHOD V SOBOTO: 28.11.2026  ⭐
Odhod avtobusa po zgornjem razporedu in vožnja po Italiji proti Avstriji. Pot nas bo v zimskem jutru vodila proti Solnograški in v predbožični Salzburg. Najprej se bomo ustavili na privlačnem božičnem sejmu, ki se odvija ob palači Hellbrunn. Od sredine novembra se fasada palače s svojimi 24 okni spremeni v velikanski adventni koledar, pred palačo Hellbrunn pa zraste pravljični gozd z več kot 700 iglavci; drevesa, okrašena z 10.000 rdečimi okraski in svetlobnimi verigami, po mraku celotno območje odenejo v poseben sijaj. Postanek na božičnem sejmu, kjer si bomo privoščili tudi skodelico tople pijače. Nato vožnja v Salzburg, Mozartovo mesto, ki ga v adventnem času prav tako čudovito okrasijo. Sledil bo sprehod po okrašenih mestnih ulicah, postanek na glavnem mestnem trgu s stojnicami, in seveda tudi nekaj prostega časa. V zgodnjih večernih urah se bomo podali nazaj proti domu s poznim prihodom.
CENA: 70 EUR na osebo – odhod iz Nove Gorice (pred Zavarovalnico Triglav), Ajdovščine, Šempetra
CENA VKLJUČUJE: avtobusni prevoz na navedeni relaciji, vse mestne pristojbine, oglede po programu z vstopnino na božični sejem pred palačo Hellbrunn ter kupon za topli napitek (v vrednosti 5 € na osebo), slovenskega spremljevalca in organizacijo izleta. 
CENA: 70 € na osebo; cena je izračunana pri udeležbi najmanj 45 potnikov na avtobusu. 90 € na osebo; cena je izračunana pri udeležbi najmanj 35 potnikov na avtobusu.

[bookmark: _Hlk243641978]🎄ADVENTNI DUNAJ 🎄 🎁
ODHODA V SOBOTO: 5.12., 12.12.2026 
V zgodnjih jutranjih urah vožnja na Dunaj. Po prihodu bomo pričeli s sprehodom po čudovito okrašenem Ringu. Iz trga Marije Terezije, mimo mogočnega parlamenta pa vse do očarljive mestne hiše (Rathaus), kjer se nahaja eden najbolj znanih in slikovitih božičnih sejmov in Opere. Pot bomo nadaljevali do veličastnega Hofburga, nekoč cesarska palača, danes muzej. Sprehod bomo zaključili pri katedrali sv. Štefana, simbolu Dunaja, kjer boste imeli preostanek dneva prosto. Predvidoma ob 19:00 odhod. Prihod v Slovenijo v poznih večernih urah.
CENA: 89 EUR na osebo – odhod iz Nove Gorice ( avtobusna postaja) in Ajdovščine
CENA VKLJUČUJE: avtobusni prevoz na omenjeni relaciji, strošek cestnin, parkirnin, voznikov, vodnika na poti, zunanje oglede po programu, strošek organizacije in davkov.  
MOŽNA DOPLAČILA: turistično zdravstveno zavarovanje Coris, zavarovanje rizika odpovedi, doplačilo za sedež v prvi vrsti na avtobusu 20 €/osebo, doplačilo za sedež v drugi in tretji vrsti na avtobusu 10 €/osebo.

🎄PREDBOŽIČNA REKA IN OPATIJA🎄
ODHOD V SOBOTO: 5.12.2026  ⭐
Pot bomo nadaljevali mimo Kozine do Reke, največjega pristanišča in tretjega največjega mesta na Hrvaškem. Sprehodili se bomo po mestu z izjemno zgodovino in si ogledali največje mestne znamenitosti –katedralo Sv. Vida, Hišo Rossa, mestno tržnico, glavno sprehajalno in nakupovalno ulico Korzo ter se podali tudi do naselja Trsat – 138 m visok grič s čudovitim razgledom na Kvarner. Sledila bo vožnja do Opatije, ki je že skoraj dve stoletji eno izmed priljubljenih evropskih letovišč, decembra in januarja pa se spremeni v razkošno praznično slikanico, polno nepozabnih doživetij. Njena brezčasna lepota prav v zimskih mesecih pride še posebej do izraza. Orjaški hrestači na »straži« v rdečih opravah, drsališče, ki je le nekaj korakov stran od morja, številne razstave, glasbeni in odrski nastopi, zvok božičnih pesmi, ki obiskovalce spremlja ob romantičnih sprehodih med prečudovitimi svetlobnimi okraski in osvetljenimi stoletnimi cipresami… Vse to je del edinstvenega vzdušja, zaradi katerega je advent v Opatiji ena izmed zimskih atrakcij, ki jih enostavno morate doživeti. V poznih popoldanskih urah vožnja nazaj proti Sloveniji, kamor je predviden povratek v poznih večernih urah.
CENA: 35 EUR na osebo – odhod iz Nove Gorice (pred Zavarovalnico Triglav), Ajdovščine, Šempetra
CENA VKLJUČUJE: avtobusni prevoz na navedeni relaciji, oglede po programu brez vstopnin, slovenskega spremljevalca na poti in organizacijo izleta. CENA: 35 € na osebo; cena je izračunana pri udeležbi najmanj 45 potnikov na avtobusu. 45 € na osebo; cena je izračunana pri udeležbi najmanj 35 potnikov na avtobusu.  MOŽNO DOPLAČILO: Riziko odpovedi 
🎄PREDBOŽIČNI VARAŽDIN🎄
ODHODV NEDELJO: 20.12.2026 🎁
Odhod avtobusa po zgornjem razporedu in vožnja mimo Ljubljane, Ptuja na Hrvaško. Vmes bomo seveda naredili tudi pavzo za jutranjo kavico in wc. Varaždin, mesto baroka, glasbe in cvetja nas vedno znova preseneča. Ob prihodu v mestu se bomo srečali z lokalnim vodnikom, ki nas bo najprej popeljal med glavnimi mestnimi znamenitostmi in zgodbami povezanimi z njimi. Daljši postanek bo za ogled Mestnega muzeja, ki se nahaja v stari trdnjavi in je kot muzej odprt že od leta 1926. Sprehodili se bomo med zbirkami, skozi katere bomo spoznavali zgodovino, običaje, obrt… Nato pa: lučke, predbožične stojnice, medenjaki, obisk v čarobnem mestu dedka Mraza… Po prostem času se bomo v večernih urah ponovno zbrali na avtobusu in se tokrat mimo Zagreba, preko Dolenjske odpravili proti domu. Predviden prihod domov je okoli 22.00 ure.
CENA: 60 EUR na osebo – odhod iz Nove Gorice (pred Zavarovalnico Triglav), Ajdovščine, Šempetra
CENA VKLJUČUJE: avtobusni prevoz na navedeni relaciji z 2 voznikoma, oglede po programu z lokalnim vodnikom, vključno z vstopnino v Stari grad, slovenskega spremljevalca na poti in organizacijo izleta. CENA: 60 € na osebo; cena je izračunana pri udeležbi najmanj 45 potnikov na avtobusu. 70 € na osebo; cena je izračunana pri udeležbi najmanj 35 potnikov na avtobusu.  MOŽNO DOPLAČILO: riziko odpovedi 
[bookmark: _Hlk243650690]🎄PREDBOŽIČNA AVSTRIJSKA KOROŠKA🎄 🎁
[bookmark: _Hlk243650276]ODHOD V NEDELJO: 20.12.2026  ⭐
Odhod avtobusa po zgornjem razporedu in vožnja po Italiji proti Avstriji. Nap prvi postanek bo v Beljaku (Villach) – mestu lučk. Na tisoče lučk v adventnem času razsvetljuje ulice in uličice beljaškega starega mesta. A bleščeči adventni okraski ne dajejo le slavnostne podobe staremu mestnemu jedru, temveč zbudijo sijaj tudi v otroških očeh. Romantično vzdušje okrašenih koč, uličic in trgov nas privlači v staro mestno jedro Beljaka. Mesto si bomo med sprehodom tudi ogledali. Sledila bo vožnja do Celovca, kjer si bomo ogledali stari del mesta s središčem Alter Platz in zmajev vodnjak Lindwurmbrunnen. Prižgale so bodo božične lučke in na trgu bo zadišalo po kuhanem vinu in dobrotah s cimetom. Sprehodili se bomo med pestro ponudbo božičnih stojnic . Za konec se bomo zapeljali še do Vrbskega jezera. Ustavili se bomo v Vrbi (Velden), znani kot utripajoči metropoli ob jezeru. A kraj se v adventu spremeni v romantično mesto angelov. Pa naj bo plavajoči adventni venec, simbol adventa v Vrbi, ali panoramsko kolo pred hotelom Schlosshotel, ki bo zaokrožil čarobnost adventa ob Vrbskem jezeru. Sledila bo le še vožnja proti domu, kamor bomo prispeli v poznih večernih urah.
CENA: 50 EUR na osebo – odhod iz Nove Gorice (pred Zavarovalnico Triglav), Ajdovščine, Šempetra
Cena vključuje: avtobusni prevoz na navedeni relaciji, vse mestne pristojbine, oglede po programu brez vstopnin, slovenskega spremljevalca in organizacijo izleta. CENA: 50 € na osebo; cena je izračunana pri udeležbi najmanj 45 potnikov na avtobusu. 60 € na osebo; cena je izračunana pri udeležbi najmanj 35 potnikov na avtobusu.  MOŽNO DOPLAČILO: riziko odpovedi

[bookmark: _Hlk243650682]⭐ADVENTNI LIENZ IN ČAROBNI SVET LOACKER🎄
ODHOD V NEDELJO: 20.12.2026  
V jutranjih urah se bomo iz različnih krajev v Sloveniji odpeljali proti Avstriji. Pot nas vodi mimo Jesenic in naprej po dolini reke Drave proti Vzhodni Tirolski.  V dopoldanskih urah prispemo v Heinfels, kjer obiščemo interaktivni Loackerjev center doživetij. Skozi zanimivo razstavo spoznamo zgodbo svetovno znanih napolitank, skrivnosti skrbno izbranih sestavin in postopek njihove izdelave. Čas bo tudi za obisk kavarne in trgovine z bogato ponudbo ekskluzivnih Loackerjevih izdelkov. Po prostem času se odpeljemo v bližnji Lienz, ki velja za eno najlepših mest v avstrijskih Alpah. Sprehodimo se po živahnem mestnem jedru, občudujemo pisane fasade in urejene trge ter si vzamemo čas za božično-novoletne nakupe ali za prigrizek na bogato obloženih prazničnih stojnicah. Pozno popoldne se bomo odpravili proti domu, kamor bomo prispeli v poznih večernih urah.
CENA: 45 EUR na osebo – odhod iz Nove Gorice ( Mercator Center Kromberk ) in Ajdovščine
CENA VKLJUČUJE: prevoz s turističnim avtobusom po programu, cestnine in cestne pristojbine, morebitne parkirnine, zunanje oglede po programu, slovensko spremstvo, organizacijo izleta, DDV.
🎄ADVENTNI DUNAJ 🎄 🎁
ODHOD V SOBOTO: 5.12., V NEDELJO 20.12.2026  
V zgodnjih jutranjih urah se bomo iz različnih krajev v Sloveniji s kratkimi vmesnimi postanki za osvežitev odpeljali proti cesarskemu Dunaju, kateremu predbožični čas vsakič znova nadene magično podobo. Ogled prazničnega Dunaja bomo začeli pri Karlovi cerkvi, sprehodili se bomo mimo opere, po Koroški ulici, mimo Kapucinske cerkve do katedrale sv. Štefana, Hofburga, Burgteatra, nove mestne hiše, parlamenta in naravoslovno umetnostno - zgodovinskega muzeja. Seveda se bomo ustavili tudi na stojnicah, kjer bomo imeli prosto za božično-novoletne nakupe ali za prigrizek na ulici. Pozno popoldne se bomo odpravili nazaj proti domu, kamor bomo prispeli v nočnih urah.
CENA: 73 EUR na osebo – odhod iz Nove Gorice ( Mercator Center Kromberk ) in Ajdovščine
CENA VKLJUČUJE: prevoz s turističnim avtobusom, cestnine in cestne pristojbine, morebitne parkirnine, zunanje oglede po programu, slovensko spremstvo, organizacijo izleta, DDV.
OBVEZNO DOPLAČILO ZA MANJŠO SKUPINO: od 36 do 44 potnikov: 18 €, od 25 do 35 potnikov: 36 €


OPOMBE–VELJA ZA VSE IZLETE

Pri posameznih odhodih se lahko zaradi praznikov ali zagotavljanja optimalne izvedbe programa vrstni red ogledov delno spremeni, pri čemer vsebina programa ostaja nespremenjena.
V primeru, da bo prijavljenih manj kot 35 potnikov, si turistična agencija pridržuje pravico, da lahko izlet odpove.
Končno obvestilo o odhodu za enodnevne izlete bo posredovano potniku 3 dni pred odhodom.

